เรื่อง ขอเชิญเข้าร่วมโครงการโครงการอบรมเชิงปฏิบัติการ หัวข้อ “พัฒนาสมรรถนะอาจารย์มหาวิทยาลัยสงขลานครินทร์ (วิทยาเขตปัตตานี) ตามกรอบสมรรถนะ PSU-TPSF”และขอแจ้งเปลี่ยนแปลงวันจัดโครงการ

เรียน คณาจารย์ทุกท่าน

ตามที่ งานหลักสูตรและส่งเสริมการเรียนรู้ กองบริหารวิชาการและวิจัยวิทยาเขตปัตตานี กำหนดจัด**โครงการอบรมเชิงปฏิบัติการ หัวข้อ “พัฒนาสมรรถนะอาจารย์มหาวิทยาลัยสงขลานครินทร์ (วิทยาเขตปัตตานี) ตามกรอบสมรรถนะ PSU-TPSF”** โดยมีวัตถุประสงค์เพื่อให้คณาจารย์ที่เข้าร่วมโครงการมีการเตรียมความพร้อมและพัฒนาการสอนที่สอดคล้องกับกรอบสมรรถนะ PSU-TPSF และสามารถผ่านการประเมินกรอบสมรรถนะ PSU-TPSF ในระดับวิชชาจารย์ (ระดับ 2) เพิ่มขึ้น 50 % ภายใน 2 ปี (พ.ศ. 2564-2565) และรูปแบบการจัดโครงการจะเป็นแบบ onsite ตามวิถี New Normal ซึ่งเนื้อหาของการจัดโครงการจะประกอบด้วยหัวข้อดังนี้

1. **(เดิม) วันจันทร์ที่ 5 เมษายน 2564 : อบรมเตรียมความพร้อมเพื่อรับการประเมิน PSU-TPSF**
2. วันพุธที่ 21 เมษายน 2564 : อบรม Training Course : จากปรัชญาสู่การออกแบบการเรียนรู้อย่างมืออาชีพ
3. วันจันทร์ที่ 17 พฤษภาคม 2564 : Workshop จาก มคอ.3 สู่แผนการสอน
4. วันจันทร์ที่ 31 พฤษภาคม 2564 : Workshop วิจัยในชั้นเรียน
5. วันพุธที่ 18 สิงหาคม 2564 : Workshop การเขียน Manuscript

ในการนี้ งานหลักสูตรและส่งเสริมการเรียนรู้ กองบริหารวิชาการและวิจัยวิทยาเขตปัตตานี **จึงขอเชิญทุกท่านเข้าร่วมโครงการดังกล่าว และขอแจ้งเปลี่ยนเปลี่ยนวันจัดโครงการของรายการที่ 1 จากเดิมวันที่ 5 เมษายน 2564 เป็นวันที่ 9 เมษายน 2564** เนื่องจากติดวันหยุดยาว ทำให้จำนวนผู้เข้าร่วมโครงการไม่เป็นตามเป้าหมายที่วางไว้ **ส่วนรายการอื่นยังคงเดิม**

ทั้งนี้ คณาจารย์ทั้งที่ไม่เคยยื่นขอรับการประเมิน PSU-TPSF หรือผ่านการประเมินแล้ว หรือเคยยื่นขอแล้วแต่ไม่ผ่าน สามารถแจ้งความประสงค์เข้าร่วมโครงการด้วยการสแกน QR Code หรือลงทะเบียนผ่านลิงค์นี้

<https://forms.gle/Tdud23VY9kSKaFFF9>

หากอาจารย์ท่านใดมีข้อสงสัยหรือคำถาม โปรดติดต่อเบอร์ภายใน 5176 (คุณดานีน ยูโซะ)   
ฝ่ายพัฒนาอาจารย์ งานหลักสูตรและส่งเสริมการเรียนรู้ฯ

จึงเรียนมาเพื่อโปรดทราบและพิจารณาเข้าร่วมโครงการตามวันเวลาดังกล่าว จะขอบพระคุณยิ่ง